Tasekla tamaziɣt, d tin icudden seg zik ɣer timawit, tesɛa azal ameqqren nettat i d lsas n tmetti daya i yeǧǧan Mulud Mɛemmri ad yini deg wawal-is,  timetti taqbaylit tella ladɣa d timawit 14, tebna ɣef cfawat, leɛwayed, timusniwin... amdan ur yeṭṭif ara aṭas n tmussniwin di zman aqdim, acku allaɣ-is mačči d win ara yessawḍen ad ten-yessexdem akken iwata, yettaṭṭaf ayen yerzan tudert-is n yal ass, am wakken i d-yenna Mulud.M :  Mkul tasuta yettextiri seg tgemmi tagraɣlant timawit ayen it-inusben i yetteḥwiǧǧi, yettaǧa ayen i yettwali ur yesɛi ara azal i tallit-is 15.